Toerisme het massiewe impak op wêreldekonomie | Nuus24
Toeriste soek egte ervaring
Tokio – Die wêreldwye reis- en toerismebedryf is twee keer groter as die motorvervaardigingsbedryf en omtrent een-derde groter as die vervaardiging van chemikalieë.RCI Ventures berig dié fassinerende onthullings spruit uit nuwe navorsing deur die World Travel & Tourism Council (WTTC), wat deur American Express geborg is.Dié inligting is onlangs by die WTTC se beraad in Tokio, Japan, bekendgemaak. Die navorsing toon die wêreldwye toerisme-sektor dra $2 triljoen (byna R16 triljoen) by tot die ekonomie.Volg Nuus24 op Twitter Lees meer oor: reis | ekonomie | toerisme VOLGENDE OP NUUS24X 12 Junie: Praat God na. – Jan van der Watt - www.bybelkennis.co.za
12 Junie: Praat God na. – Jan van der Watt
Hand 23:11-24:9 (fokus 23:11-15)
Ons kan baie keer agter godsdiens wegkruip ter wille van onsself. Om godsdiens so te gebruik is gevaarlik. Op ŉ skelm manier steek ons ons planne onder die kombers van God weg en maak asof dit sy wil is. Kyk net wat hier gebeur (23:13-15). Die Jode, selfs hulle hoogste “kerkmanne”, maak bedrieglike planne om Paulus in die hande te kry en hom te vermoor. En hulle doen dit onder die dekmantel van godsdiens (23:12).
Sjoe, dit is jammer hierdie soort ding het nie al in Paulus se tyd al opgehou nie. Deur die eeue het dit baie skade aangedoen en ons het vandag nog te veel daarvan. Mense skuif te maklik politiek of eie belang onder die kombers van God in en verklaar dit dan heilig. Dan veg hulle vir daardie idees asof dit God s’n self is en verwag almal moet hulle volg. En moet net nie probeer om met hulle te stry nie, want dan laat hulle jou verstaan jy stry met God self. Dis nie eerlik om jou eie gedagtes of opinies op so manier as God se gedagtes te verhef nie. Nee, dit is gevaarlik!
As jy wil hê God moet aan jou kant staan, moet jy eers doodseker maak dat jy aan sy kant staan. Ons moet seker wees dat wat ons dink eintlik ook sy gedagtes is. Ja, ons moet in pas met Hom kom. Ons moet oppas om God nie te verneder deur Hom die “buikspreker” van ons gedagtes te maak nie. Daarvoor mag ons ons godsdiens nooit misbruik nie.
Maak dus seker dat jy God altyd napraat. Dit werk nie andersom nie.